C 89/20
MT
Il-Ġurnal Uffiċjali tal-Unjoni Ewropea
25.2.2022
3.6.
Regoli speċifiċi dwar it-tikkettar Il-korp tal-kontroll se jivverifika li l-prodott huwa identifikat b’tikketta li jkollha l-logo bil-kliem “Marrone di Combai” li jrid ikun ta’ daqs ikbar minn kull kliem ieħor b’mod sinifikanti.
Fuq it-tikketta jew fuq il-kontenituri tista’ tingħata l-informazzjoni li ġejja: l-isem u t-timbru tal-produttur jew tad-ditta tal-imballaġġ; il-piż nett fl-oriġini u l-kategorija; informazzjoni ta' natura nutrittiva u tad-dieta; is-sena tal-produzzjoni; indikazzjonijiet dwar il-konservazzjoni u l-użu sew tal-prodott.
Il-logo huwa rappreżentat minn qastna stilizzata mdawra mill-ponot ta' qoxra sitilizzata kulur kannella ċar fi kwadru ta' kulur kannella skur (kannella ċar – Pantone 465U, kannella skur – Pantone 4625U).
Il-logo jista’ jkollu dawn il-qisien: 65 mm x 102 mm; 33 mm x 51 mm; 17 mm x 25 mm; 8 mm x 12 mm.
4.
Definizzjoni fil-qosor taż-żona ġeografika Iż-żona ġeografika tal-produzzjoni tal-“Marrone di Combai” hija magħmula mit-territorju tal-muniċipalitajiet li ġejjin fil-provinċja ta’ Treviso: Cison di Valmarino, Cordignano, Follina, Fregona, Miane, Revine Lago, Sarmede, Segusino, Tarzo, Valdobbiadene u Vittorio Veneto.
5.
Rabta maż-żona ġeografika It-territorju msemmi fil-punt 4 jinsab kollu fuq l-għoljiet tal-faxxa tal-Prealpi.
It-territorju, li hu tipikament muntanjuż (tal-Prealpi) u li fuqu jiġi prodott il-“Marrone di Combai”, mil-lat strettament ġeoloġiku huwa magħmul minn ġabra ta' blat li għandu mill-ġir u miż-żnied b'morfoloġija karsika u minn medda ta' għoljiet ikkaratterizzata minn widien fil-fond bejn il-muntanji, għoljiet weqfin u proċessi mifruxa ta' degradazzjoni tal-ħamrija minħabba s-sovrappożizzjoni ta' blat qawwi u reżistenti.
Dan it-tip ta' orografija għandu importanza kbira mil-lat klimatiku: il-firxa tal-katina prealpina u tal-“ħbula tal-għoljiet” jirnexxilha toħloq effett ta' barriera għallirjieħ mil-Lvant, filwaqt li tħalli għaddejjin il-kurrenti mit-Tramuntana, bi tnaqqis fil-medda tat-temperatura matul is-sena meta mqabbla ma' dik tal-pjanuri.
Il-preċipitazzjoni abbondanti mifruxa skont mudell ta’ nżul ta’ xita ekwinozjali u l-assenza totali ta' ċpar, li jinsab fil-postijiet l-oħra kollha tal-pjanura padana-veneta, jikkontribwixxu sabiex l-ambjent ikollu karatteristiċi partikolarment adatti għall-produzzjoni tal-IĠP “Marrone di Combai”.
L-analiżi sensorjali permezz ta’ Panel Test skopriet korelazzjoni pożittiva bejn il-karatteristiċi tal-laħam, partikolarment l-irtubija tagħha u t-tgawdija tal-qastan fil-kumplessità tiegħu.
Barra mill-fatturi li jikkundizzjonaw il-perċezzjoni meta tintmess u tinħass il-frotta, ħareġ profil aromatiku partikolari li huwa apprezzat għallkaratteristiċi distintivi tiegħu ta' sensazzjonijiet li jfakkru fil-ħwawar, fil-fjuri u fil-ħaxix li huma preżenti b'mod intens ħafna fil-prodott waqt il-konsum.
Il-valuri kwantitattivi li ħarġu mill-fatturi li ġew speċifikament individwati għallanaliżi sensorjali żvelaw intensità għolja għar-riħa tajba, il-persistenza tar-riħa, il-ħlewwa u, b'kuntrast ma’ dan, intensità baxxa għall-karatteristiċi li jikkorellataw b'mod negattiv mat-tgawdija tal-ġewża fil-kumplessità tagħha fejn jidħlu l-astrinġenza u t-togħma morra.
Il-karatteristiċi distintivi aromatiċi tal-“Marrone di Combai” huma marbuta mal-karatteristiċi tal-ħamrija taż-żona tat-tkabbir u jesprimu r-relazzjoni sfiqa li teżisti bejn il-pjanta, il-ħamrija u l-ambjent ta' kultivazzjoni.